**UUTISIA FORDILTA Joulukuu 2012**

**Ford vahvisti marraskuussa asemaansa Euroopan toiseksi myydyimpänä automerkkinä**

Ford oli marraskuussa edelleen Euroopan toiseksi myydyin automerkki. Myyntiä siivittivät erityisesti yhtiön uudet mallit.

Upouusi B-MAX on ostajien suosiossa; autoa on myyty yli 11 000 kappaletta vain muutaman viikon aikana. Myös Fiestan myynti on kasvanut uuden mallin siivittämänä kokonaiset seitsemän prosenttia marraskuusta 2011.

Ford säilytti marraskuussa 7,8 prosentin markkinaosuutensa Euroopan automarkkinan kokonaismyynnin laskiessa yksitoista prosenttia. Fordin koko vuoden markkinaosuus oli 7,9 prosenttia, mikä on 0,4 prosenttia edellisvuotta pienempi.

Isossa-Britanniassa Fordin myynti kasvoi kuusi prosenttia. Tämä vahvisti yhtiön johtoasemaa Euroopan johtavalla automarkkinalla. Venäjällä Fordin myynti kasvoi marraskuussa 11,3 prosenttia edellisvuoteen verrattuna. Venäjä on yhtiön kolmanneksi suurin eurooppalainen markkina Iso-Britannian ja Saksan jälkeen.

Kaikkiaan automyynti on Euroopassa matalimmalla tasollaan sitten vuoden 1995.

Linkit tiedotteisiin:

<http://media.ford.com/news/newmodelsdrivefordsalesineuropestrengthensitsno2bestsellingbrandposition.htm>

**Fordin elokuvasarja tuo ruutuun rovaniemeläisen FC Santa Claus -jalkapallojoukkueen pelaajat**

Fordin julkaisema Jalkapallon Kiehtova Maailma -lyhytelokuvasarja tuo ruutuun suomalaista jalkapalloverta. Rovaniemeläisen FC Santa Claus -joukkueen pelaajat ovat mukana sarjan ensimmäisessä lyhytelokuvassa.

Elokuvasarja kertoo katsojille jalkapallon kiehtovasta maailmasta ja esittelee upean pelin parhaita puolia hienojen tarinoiden kautta. Jokaisessa elokuvassa nähdään myös Fordin uusi tyylikäs Tourneo Custom. Ford on UEFA Mestariliigan virallinen yhteistyökumppani.

Linkki tiedotteeseen:

<http://media.ford.com/news/finlandsfcsantaclauskickofffordsfascinatingworldoffootballnewtourneocustomsupportsrovaniemiteam.htm>

**Upouusi B-MAX voitti AUTOBEST 2013 -palkinnon**

Fordin uusi B-MAX on AUTOBEST 2013 -kilpailun tuore voittaja. Tuomaristo kuvaili ajoneuvoa kokonaisuutena ”trendikkääksi”, sen yksilitraista EcoBoost-moottoria ”uskomattomaksi”, ja ajoneuvon laatua ”mahtavaksi”.

Upouusi B-MAX on ensimmäinen kilpailun voittanut Fordin automalli. B-MAX sai kilpailussa 830 pistettä. Seuraavaksi tullut Skoda Rapid sai 736 pistettä ja kolmanneksi sijoittunut Peugeot 301 yhteensä 662 pistettä.

Kilpailun tuomaristo koostui 15 toimittajasta, jotka edustivat keski- ja itäeurooppalaisia autoalan medioita.

Linkki tiedotteeseen ja kuviin:

<http://media.ford.com/news/allnewfordbmaxwinsautobest2013awardjurypraisesbmaxasincredibleimpressiveandcool.htm>

**Transit Custom ECOnetic on luokkansa polttoainetaloudellisin ajoneuvo**

Fordin upouusi Transit Custom ECOnetic on tonniluokan pakettiauto, joka tarjoaa kuljettajalleen luokkansa parhaan polttoainekulutuksen. Ajoneuvo kuluttaa polttoainetta kuusi litraa sadalla kilometrillä. Sen CO2-hiilidioksidipäästöt ovat 159 g/km. Luvut vastaavat dieselkäyttöisen perheauton kulutus- ja päästölukuja.

Mallissa on lukuisia ainutlaatuisia toimintoja, jotka pienentävät sen hiilidioksidipäästöjä. Yksi niistä on Acceleration Control -kiihdytyksenhallintajärjestelmä, joka pienentää ajoneuvon todellista polttoaineenkulutusta jopa 15 prosenttia. Muita päästöjä pienentäviä ominaisuuksia ovat muun muassa Auto-Start-Stop-toiminto ja säädettävä nopeusrajoitin.

Linkki tiedotteeseen ja kuviin:

<http://media.ford.com/news/theford1tonnevanthatsipsfuellikeafamilycar.htm>

**Ford Transit Custom Sport Van tuo vauhtia kuljetuksiin**

Täysin uudesta Ford Transit Customista on nyt saatavana myös Sport Van -malli. Sitä vauhdittaa 155-hevosvoimainen 2,2 litran Duratorq-dieselmoottori. Malli eroaa sisaristaan muhkealla korin muotoilulla ja korinvärisillä puskureillaan, peileillään, ovenkahvoillaan ja kylkilistoillaan. 18-tuumaiset kevytmetallivanteet, matalan profiilin renkaat ja konepellin tuplaraidoitus antavat Sport Vanille erittäin urheilullisen ilmeen.

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 168 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com